Document ID: 31986R2340

KOMISSION ASETUS (ETY) N:o 2340/86,
annettu 25 päivänä heinäkuuta 1986,
yhteisön tullittomuusjärjestelmän luomisesta annetun neuvoston asetuksen (ETY) N:o 918/83 60 artiklan 1 kohdan b alakohdassa säädetyn biologisten ja kemiallisten aineiden luettelon vahvistamisesta annetun asetuksen (ETY) N:o 2288/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön tullittomuusjärjestelmän luomisesta 28 päivänä maaliskuuta 1983 annetun neuvoston asetuksen (ETY) N:o 918/83(1) ja erityisesti sen 143 artiklan 1 kohdan,
sekä katsoo, että
komission asetuksessa (ETY) N:o 2288/83(2), sellaisena kuin se on viimeksi muutettuna asetuksella (ETY) N:o 1798/84(3), vahvistetaan asetuksen (ETY) N:o 918/83 60 artiklan 1 kohdan b alakohdassa säädetty biologisten ja kemiallisten aineiden luettelo; jäsenvaltioilta kerätyistä lisätiedoista ilmenee, että tätä asetusta olisi muutettava uudestaan sisällyttämällä luetteloon tiettyjä aineita, joita vastaavia aineita ei tuoteta tällä hetkellä yhteisön tullialueella,
olisi säädettävä näiden säännösten soveltamisesta jälkikäteen niin, että säännökset koskisivat tällaisten aineiden tuontia 1 päivästä heinäkuuta 1984,
selkeyden vuoksi olisi korvattava asetuksen (ETY) N:o 2288/83 liitteenä oleva luettelo uudella luettelolla, joka sisältää kaikki tuontitulleista vapautetut biologiset ja kemialliset aineet, ja
tässä asetuksessa säädetyt toimenpiteet ovat tullittomuuskomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2288/83 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 1986.

Labels: 3
1